Мультиплекс

Мультиплекс (Мultiplexer) – эки же андан көп сигналды жыйнап, бир агымга бириктирүүчү жана аны байланыш каналдары аркылуу жиберүүчү түзүлүш. Маалымат жиберилген жактагы мультиплекс берилиштерди агымга топтоо алдында ар бир тамганы коддойт. Кабыл алуучу жагындагы мультиплекс ушундай коддолуп жиберилген берилиштердин топтолгон агымын кайрадан ажыратып, алгачкы калыбына алып келет. Айрым берилиштерди агымдарга топтоштуруу менен мультиплекс байланыштын натыйжалуулугун жогорулатат. Көбүнчө мультиплекстер тышкы модем менен туташтырылат же мультиплекстин ичине ички модем орнотулат. 
Категория: Компьютер
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7